దసరా
దసరా పండుగ విజయదశమి నాడు జరుపుకోవడం జరుగుతుంది. తెలుగు వారు దసరాని పది రోజులు జరుపుకుంటారు. ముందు నవరాత్రులు దుర్గ పూజ ఉంటుంది. తెలంగాణాలో ఈ తొమ్మిది రోజులు అమావాస్య నుంచి నవమి వరకు బతుకమ్మ ఆడుతారు. తెలంగాణా పల్లెల్లో ప్రతి అమావాస్యకి స్త్రీలు పట్టు పీతాంబరాలు ధరించడం ఆనవాయితీ. విజయదశమి రోజున చరిత్ర ప్రకారం రాముడు రావణుని పై గెలిచిన సందర్భమే కాక పాండవులు వనవాసం వెళ్తూ జమ్మి చెట్టు పై తమ ఆయుధాలను తిరిగి తీసిన రోజు. ఈ సందర్భమున రావణ వధ, జమ్మి ఆకుల పూజా చేయటం రివాజు. జగన్మాత అయిన దుర్గా దేవి, మహిషాసురుడనే రాక్షసునితో 9 రాత్రులు యుద్ధము చేసి అతనిని వధించి జయాన్ని పొందిన సందర్భమున 10వ రోజు ప్రజలంతా సంతోషముతో పండగ జరుపుకున్నారు, అదే విజయదశమి. దేవీ పూజ ప్రాధాన్యత ఈశాన్య భారతదేశములో హెచ్చుగా ఉంటుంది.
పుర్నియా
నగరంలో హజారత్ ముస్తాఫా జమాలుల్ హక్యూ బండగీ దర్గా, చిమ్నీ బజార్ ఉన్నాయి. నగర వాసులు ఉర్స్ మేళా జరుపుకుంటారు. ఇది ఈద్- ఉల్- అఝా తరువాత 7 రోజుల తరువాత ఆరంభించి 3 రోజులు జరుపుకుంటారు.దర్గా మరియు ఖాంక్వాహ్ అలియా ముస్తాఫియా ప్రధాన నగరానికి 7 కి.మీ దూరంలో ఉంది. ఇది ఆధ్యాత్మిక, సమూహాల కూటములు మరియు సూఫీయిజానికి కేంద్రంగా ఉంది. ఈప్రాంతానికి 400 సంవత్సరాల చరిత్ర ఉంది. హజరత్ బందగి జౌంపూర్ (ఉత్తరప్రదేశ్) నుండి వచ్చి ఖంక్వాలు మరియు దర్గాలను (పాండవా షరీఫ్, ది బీహార్ షరీఫ్ మొదలైన భారతీయ దర్గాలు) సందర్శించే సమయంలో ఈప్రాంతాన్ని సందర్శించాడు. దర్గా స్థాపించినప్పటి నుండి ఈశాన్య బీహార్ రాష్ట్రంలో సంస్కృతి, విద్య, దయ, లౌకికవాదం మరియు ఆధ్యాత్మిక విస్తరణలో ఈ దర్గా ప్రధానపాత్ర వహించింది. గర్బానిలి (పూర్నియా) సమీపంలో ఉన్న డియోర్హి సమీపంలో ఇప్పటికీ పురాతన సభామండపం శిధిలాలు ఉన్నాయి. ఇది రాజా కాలానంద్ సింగ్‌కు స్వంతమైనదని భావిస్తున్నారు. ఆయన సంతతికి చెందిన వారు ఇప్పటికీ ఇక్కడ నివసిస్తున్నారు.